Sigurd Agrell

Sigurd Agrell (født 16. januar 1881 på Rämmens bruk i Värmland, død 19. april 1937 i Lund) var en svensk dikter, runolog og slavist.

Agrell underviste i slaviske språk ved universitetet i Lund fra 1908 og ble professor i 1921. Han oversatte flere bøker, blant annet Ivan Bunins noveller og Tolstojs Anna Karenina. Ved siden av studiene i slaviske språk var han opptatt av runologi, og utga en rekke arbeider om dette emnet.

Agrell begynte sin dikteriske løpebane med oversettelser og egne dikt i tidsskriftet Lingvo internacia, som ble utgitt på esperanto. Som student i Uppsala var han medlem av den litterære kretsen Les quatre diables, sammen med Sven Lidman, John Landquist og Harald Brising. Diktningen hans er symbolistisk.

 Referanser 

 Eksterne lenker 

 The Agrell family

Kategori:Svenske filologer
Kategori:Svenske lyrikere
Kategori:Svenskspråklige lyrikere
Kategori:Runeforskere
Kategori:Personer fra Filipstads kommun